open-index/open-wikipedia-markdown huggingface dataset:
Еден ден на плажа (филм од 1970)

**„Еден ден на плажа“** (англиски: *A day at the beach*) — британски филм од 1970 година, во режија на Симон Хесера (неговиот прв филм) по сценариото на Роман Полански и Хере Хересма (Heere Heeresma). Всушност, филмот требало да го режира Полански, но поголемиот дел од режијата ја завршил Хесера. Главните улоги ги толкуваат: Марк Брнс (Mark Burns), Бити Едни (Beatie Edney), Питер Селерс (Peter Sellers), Греам Старк (Graham Stark) и Фиона Луис (Fiona Lewis).

## Синопсис
Дејствието на филмот се одвива во едно запуштено летувалиште на морскиот брег во Данска и прикажува еден ден од животот на Берни, автодеструктивен алкохоличар. Наспроти постојаниот дожд, тој ја носи со себе на прошетка младата девојка Вини која има протеза на ногата. Иако таа го нарекува „чичко“, веројатно Берни е нејзиниот биолошки татко. Шетајќи, тие среќаваат разни луѓе кои Берни често ги напаѓа вербално, а понекогаш ги лаже со намера некако да стигне до посакуваниот пијалак. За тоа време, на Вини не ѝ преостанува ништо друго, одвен да се снаоѓа сама...

## Наводи

Категорија:Британски филмови
Категорија:Филмови на англиски јазик
Категорија:Филмови од 1970 година
Категорија:Филмови на Симон Хесера
Категорија:Филмови со Марк Брнс
Категорија:Филмови со Бити Едни
Категорија:Филмови со Жаклин Бисет
Категорија:Филмови со Питер Селерс
Категорија:Филмови со Греам Старк
Категорија:Филмови со Фиона Луис
Категорија:Филмови чие дејствие се одвива во Данска
Кога тргнав Цвето

„**Кога тргнав Цвето**“ е  македонска народна песна. Текстот за песната е напишан во 1972 година од страна на Абас Цаноски, а музиката е компонирана од Васка Илиева. „Кога се роди песната "Кога тргнав, Цвето, во туѓина" со текстот в раце, во далечната 1972 година влегов во РТВ Скопје. Се сретнав со Васка Илиева и ѝ ги покажав стиховите. "Оваа песна е за мене, за мојата душа. Ќе ги растегнам гласните жици", рече таа“ - се присетува Цаноски

Оригиналната верзија на песната е во изведба на Васка Илиева. Песната за прв пат е објавена на носач на звук во 1974 во загребското студио Југотон, на грамoфонска плоча насловена како „Стојан си појде в мејана“.

## Одлики
„Кога тргнав Цвето“ има лирско-социјален карактер, во која се опева неверството на Цвета. Авторот ја замислил како „сторија на едно сиромашно семејство растргнато меѓу сиромаштијата и гурбетот.“  Иако авторот на песната е познат, многумина мислат дека се работи за изворна народна песна, пред сѐ затоа што во оригинал е испеана со народните инструменти на Пеце Атанасоски.

## Популарност
Особена популарност добива во средината на деведесетите години од минатиот век. За оваа песна Верица Ристевска во 1997 напишала: „Малку, малку па некоја песна ќе воскресне. Со други зборови, ќе се сети некој да ја извлече од заборавот, да ја оживее и, по некое непишано правило, да стане хит. Последен таков пример е песната 'Кога тргнав Цвето во туѓина'. Всушност, без таа Цвета неверница не поминува ниту свадба, ниту забава, ниту било каква свирка"

„Кога тргнав Цвето“ е препеана од многу македонски пеачи како Момо Николоски, Петар Нечоски, Благица Павловска, Драган Вучиќ, Јордан Митев и други. Препеана е и од некои бугарски пеачи; а исто така во 2006 година, снимена е српска верзија на песната во изведба на Шабан Шаулиќ.

## Текст
Кога тргнав Цвето за туѓина,

дробни солзи ти ронеше,

дробни солзи Цвето ти ронеше

и во Бога се колнеше.

Дека верна Цвето ќе ми бидеш,

куќа, деца ќе ми гледаш,

но јас Цвето мори верба немав,

бргу назад јас се вратив.

Наш'то порте Цвето затворено,

а децата позаспани.

Ламбичето подзапрено,

а ти Цвето во комшии.

А ти Цвето во комшии,

црно кафе си пиеше,

црно кафе Цвето си пиеше,

благ муабет си правеше.

## Наводи

Категорија:Македонски песни
Категорија:Македонски народни песни
Категорија:Песни од Васка Илиева
Категорија:Печалбарски народни песни
Вестерн унион (филм од 1941)

**„Вестерн Унион“** (англиски: *Western Union*) – американски филм од 1941 година, во режија на Фриц Ланг (Fritz Lang) по сценариото на Роберт Карсон, засновано врз романот на Зејн Греј (Zane Gray). Главните улоги ги толкуваат: Рандолф Скот (Randolph Scott), Роберт Јанг (Robert Young), Дин Џегер (Dean Jagger), Вирџинија Гилмор (Virginia Gilmore), Бартон Меклејн (Barton MacLane) и Џон Карадин (John Carradine). Овој филм е еден од трите вестерни кои ги снимил Ланг по преселбата во САД.

## Синопсис
Додека бега од потерата, каубојот Ванс Шо (го игра Скот) налетува на повреден човек и му го спасува животот, а потоа бега понатаму. Подоцна, повредениот човек, Едвард Крејтон (го игра Џегер), кој е главен инженер на фирмата Вестерн унион, вработува луѓе задолжени за поставување телеграфска линија од Омаха до Јута при што го вработува и Ванс. Набргу, Ванс се вљубува во сестра му на Едвард, Сју (ја игра Гилмор), но во неа се вљубува и младиот Ричард Блејк (го игра Јанг), кој штотуку доаѓа од источниот дел на САД. По некое време е појавуваат гласови дека индијанските племиња се обидуваат да го попречат поставувањето на телеграфската линија, но Ванс открива дека тоа е дело на бандата што ја предводи неговиот брат Џек (го игра Меклејн). Сепак, за да го прикрие своето минато, тој не му ја кажува вистината на Едвард. Меѓутоа, една ноќ, Ванс е заробен од бандата на Џек, а злосторниците предизвикуваат пожар во логорот на работниците на Вестерн унион. Ванс успева некако да се ослободи и во последен миг пристига во логорот за да им помогне на работниците. Тогаш, Едвард го отпушат од работа, а Ванс оди во градот за да се пресмета со Џек, но претходно му кажува на Ричард дека разбојникот Џек е неговиот брат. Во престрелката, Џек го убива Ванс на нечесен начин, но во тој миг се појавува Ричард, кој го убива Џек. На крајот од филмот, Вестерн унион прави прослава по повод завршувањето на телеграфската линија, а Едвард, Ричард и Сју се присетуваат на Ванс.

## Наводи

Категорија:Американски филмови
Категорија:Вестерни
Категорија:Филмови на англиски јазик
Категорија:Филмови засновани на романи
Категорија:Филмови чие дејствие се одвива во Небраска
Категорија:Филмови на 20th Century Fox
Категорија:Филмови од 1941 година
Категорија:Филмови на Фриц Ланг
Категорија:Филмови со Рандолф Скот
Категорија:Филмови со Роберт Јанг
Категорија:Филмови со Дин Џегер
Категорија:Филмови со Вирџинија Гилмор
Категорија:Филмови со Џон Карадин
Категорија:Филмови со Бартон Меклејн
Протосингел

**Протосингел** (грчки: *πρωτοσυγκελλος =* „прв соќелијник“) — одликување со кое се одликуваат претставниците од високиот клир. Како што е случајот со поголемиот број титули коишто се пренеле од Источното Римско Царство, денес ова одликување има само титуларна смисла. Историски гледано, протосингелот бил монахот со којшто епископот ја делел неговата ќелија, и му помагал во секојдневните активности.

Во денешно време оваа почесна титула најчесто му се доделува на највозрасниот клирик во една епархија.

## Поврзано
* Сингел

## Наводи

Категорија:Христијанство
Категорија:Православие
Категорија:Верски занимања
Категорија:Христијански поими
Категорија:Грцизми
Категорија:Зборови што ги нема во ТРМЈ
Марјан Чакмакоски

**Марјан Чакмакоски** (р.  во Прилеп) — македонски театарски, филмски и телевизиски глумец. Од 1985 година, тој работел во Народниот театар „Војдан Чернодрински“ во Прилеп, и таму работел се до неговото пензионирање во 2023 година.

## Филмографија

## Надворешни врски
* 

Категорија:Глумци од Прилеп
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Протојереј

**Протојереј** — мирски презвитерски чин во Православната црква.

Овој чин му одговара на монашкиот презвитерски чин протосингел. Чинот го вообичаено им го доделува архијерејот на оние свештеници кои имаат долгогодишна свештеничка служба, кои се истакнале со својата вредна работа и служба на Црквата и покажале очигледни резултати во својата работа.

Чинот се доделува на света архијерејска литургија, кога архијерејот ја чита молитвата над главата на одликуваниот човек и му го врачува набедреникот (ромбоидна ткаенина) што тогаш протојерејот секогаш ја носи на светата литургија. Самиот збор ***протојереј*** преведен од грчки значи „прв свештеник“.

## Поврзано
* Протојереј-ставрофор
* Јереј
* Протонамесник

## Наводи

Категорија:Христијанство
Категорија:Православие
Категорија:Верски занимања
Категорија:Христијански поими
Категорија:Грцизми
Академија на науките, книжевноста и уметноста (Романија)

**Академија на науките, книжевноста и уметноста** (, **ASLA**) — академско друштво со седиште во Орадеја, Романија. Преку акциите на ASLA, Орадеја е позната како главен романски културен и академски центар.

Друштвото e основано во 1993 г. Тоа е поврзано со Американската романска академија и во 2002 година се одржала заедничка конференција. ASLA ги промовира уметностите, книежвноста и науките. Покрај Романија, академијата има над 300 членови во околу 15 земји, вклучително и места какo и Австралија.

## Надворешни врски
* Официјална страница на ASLA (на романски) 
* Список на членови (на романски) 

Категорија:Романска култура
Абас Цаноски

**Абас Цаноски** (1940-2016) е македонски текстописец, етнограф, хроничар и писател по потекло од струшкото село Октиси. 

## Животопис
Абас Цаноски е роден 1940 г. во Круја, Албанија, каде во тоа време неговиот татко бил на печалба со семејството. Во 1944 семејството се враќа во Октиси, каде што Абас го започнува основното четиригодишно образование, а потоа во Вевчани ја завршува осмолетката. Во 1956 г. со семејството се преселува во Струга, каде со мали прекини, живее сѐ до неговата смрт. На 17 годишна возраст, во 1957 г., го започнува својот печалбарски живот, прво во Битола, потоа во Прилеп, а во 1966 заминува за Франција.  Во 2005 г. се пензионира како службеник (благајник) на Исламскатата верска заедница-муфтиство Струга. Починал на 23.02.2016 г. и погребан е на градскотите муслимански гробишта во Струга.   

## Творештво
Од песните кои ги напишал попознати се: „Ожени се мили сине“, „Горе долу шетав низ чаршија мајче“, „Песна за Струга“, „Ој ти севдо карасевдо“, „Бегала Ценка“, „Излези ќерко Фатимо“ и антологиската „Кога тргнав Цвето во туѓина“ која, освен на Македонски, е препеана на Влашки, Бугарски, Српски и снимена во над 25 верзии. Ги напишал и книгитеː „Сите мои песни“, „Струшката чаршија, еснафите, песната“ и „Низ виорот на животот“; и уште 5 други книги во кои доминираат настаните од минатото.

Во своите дела ги опишува стушката чаршија, еснафите и струшките песни, а пишува и за своите пријатели, гурбетскиот живот, свршувачката и свадбените обичаи кај Муслиманите во Октиси.

Својата прва песна „Ожени се мили сине“ ја напишал за време на неговиот престој во Франција, а мелодијата за песната е создадена заедно со Васка Илиева и објавена е во 1968 година. Покрај со Васка Илиева тесно соработува и со други еминентни музичари од Македонија како што сеː Пеце Атанасоски, Јанко Узунов, Момо Николоски, Захаринка Милосављевиќ и други.

## Наводи

Категорија:Македонски текстописци
Кондисал Ајрадин паша

**„''Кондисал Ајрадин паша''“** — македонска народна песна. Песната е посветена на некојси Ајрадин паша кој сакал да го нападне селото Галичник.

## Текст
-Кондисал Ајрадин паша, аман,
кондисал карши Галичник.
Наличил силни топови, аман,
да ми го горит Галичник.
Галичник село големо, аман
Стамбол на ѓузум пишано.

Извадил ѓузлум дулбија, аман,
догледал чешма упија.
На чешмата до две девојки, аман,
две девојки и една невеста.
Девојки платно белеа, аман,
невеста вода носеше.

Излегол Тодор Попоски, аман,
со ќеаните по него.
Јагне сугаре носеа, аман,
сељам на паша чинејет.
Сељам на паша чинејет,
да не го горит Галичник.

Жалба му падна на срце, аман
дигна си силни топови.
Дигна си силни топови, аман,
не го запалил Галичник.
Галичник, село големо, аман,
в Стамбол на ѓузум пишано.

## Надворешни врски
* Кондисал Ајрадин паша (текст и музика) на pesna.org

Категорија:Македонски народни песни
Категорија:Галичник
Крај Вардара високи баири

**„''Крај Вардара високи баири''“** — македонска народна песна. Песната е посветена на некои си комити да го преминат Вардар и преку Гевгелиско, да се искачат на Ниџе за да водат бој. Песната има ајдутски и родољубив карактер.

## Текст
-Крај Вардара високи баири, леле
крај Вардара високи баири.

Крај баири зелени ливади, леле
крај баири зелени ливади.

Јули ваби млади Македонци, леле
в' раце држат пушки малихери.

Напред стои нијниот војвода, леле
војводата тихо им говори.

Ваја вечер Вардар ќе газиме, леле
втора вечер Гевгелиско Поле.

Трета вечер у Ниџе планина, леле
там' се бијат наши мили браќа.

## Надворешни врски
* Крај Вардара високи баири (текст и музика) на pesna.org (Архивирана верзија)
* 
Категорија:Македонски родољубиви песни
Категорија:Македонски ајдучки песни
Категорија:Песни кои го споменуваат Вардар
Категорија:Песни кои го споменуваат Ниџе
Категорија:Песни за Гевгелиско
Коледа леда

**Коледа леда** (или: **Коледе леде**) е една од најпознатите македонски коледарски песни. На Бадник, коледарите уште од рани зори одат од врата на врата, и ја пеат оваа песна најавувајќи го Христовото раѓање. За добрата вест, на коледарите им се даваат ореви, јаболка, костени, бонбони, смокви. 

„Коледе леде“ ја среќаваме и во запис на Г. Бојаџиев, објавена во „Книжици за читање“ во Солун во 1893 година

## Текст
Коледе леде,

паднало греде,

утепало деде.

Деде се мачи,

баба го квачи,

со четири јајца,

гускини, шаткини.

Денес е Коледе,

утре е Божиќ,

ќе колеме теле,

теле вика: - Леле

не колете мене,

ќе ви купам зелје,

да месите пита,

да јадете сите.

Коледеее...

## Контроверзии
Неколку епархии од Македонската Православна Црква апелираа до коледарите да се воздржат од пеење на „Коледа Леда“, затоа што во пресрет на големиот христијански празник „Божиќ“ треба да се пеат песни кои го опеваат Христовото рождество, а не песни кои имаат деструктивна содржина и не се ни најмалку предвесник на Божиќ. 

## Наводи

Категорија:Македонски народни песни
Категорија:Коледарски песни
Категорија:Обредни песни
Куќа имам на Пелистер

**Куќа имам на Пелистер** — македонска народна песна со хумористична содржина. На грамофонска плоча за прв пат е издадена во јануари 1959 година, од дискографската куќа Југотон. На ова издание вокалот е на Никола Бадев инструментално поддржан од Ансамблот на Кочо Петровски. Нова верзија на оваа песна е издадена во 1972. Во оваа верзија, песната ја пее Јонче Христовски, а аранжманот е на Мате Грујовски.

## Текст
Куќа имам на Пелистер,

аџанак, баџанак,

куќа имам на Пелистер,

аџанак, баџанак,

кој му стиска, нека дојде,

аџанак, баџанак,

кој му стиска нека дојде,

аџанак, баџанак.

Девет деца, јагорина,

аџанак, баџанак,

девет деца јагорина,

аџанак, баџанак,

во колиба сами спијат,

аџанак, баџанак,

во колиба сами спијат,

аџанак, баџанак.

Едно плаче, сите солзат,

аџанак, баџанак,

едно плачи, сите солзат,

аџанак, баџанак,

едно јаде, сите џвакаат,

аџанак, баџанак,

едно јади, сите џвакаат,

аџанак, баџанак.

Деца имам, жена немам,

аџанак, баџанак,

деца имам, жена немам,

е, кој му стиска, нека дојде,

аџанак, баџанак,

кој му стиска, нека дојди,

аџанак, баџанак.

## Наводи

Категорија:Македонски народни песни
Категорија:Хумористични народни песни
Категорија:Песни од Јонче Христовски
Категорија:Песни од Никола Бадев
Гладница (Драгоманце)

**Гладница** — археолошко наоѓалиште во кумановското село Драгоманце, Општина Старо Нагоричане. Претставува некропола од доцната антика. 

Во селото, на левиот брег на Пчиња се гледаат гробови издлабени во карпа. Селаните од соседното село Пузајка, во 1970&nbsp;г. раскопале повеќе гробови, оштетени од порано. И во нивата на Киро Крстевски биле откриени гробни конструкции во кои се најдени скелетни погребувања и гробни прилози (прстени). Некрополата се врзува за наоѓалиштето Гладница во нивите на манастирот „Прохор Пчински“ каде се среќаваат фрагменти од керамички садови, архитектонска пластика и градежен материјал.

## Поврзано
* Гарвани Камен — некропола од средниот век
* Селиште — населба од римското време;
* Драгоманце;
* Список на археолошки наоѓалишта во Кумановско;
* Список на средновековни некрополи во Македонија.

## Наводи
Не постои зло (филм од 2020)

**„Сатаната не постои“** или **„Не постои зло“** (персиски: شیطان وجود ندارد = Сатаната не постои) — иранско-германско-чешки филм од 2020 година, во режија на Мохамад Расулоф, кој е автор и на сценариото. Главните улоги ги толкуваат: Баран Расулоф, Махтаб Сервати, Џила Шахи, Ехсан Мирхосеини, Мохамад Вализадеган, Кавех Ахангар, Реза Бахрами, Кавех Ебрахим, Алиреза Зарепараст и Мохамад Седигимер. Филмот, кој бил забранет во Иран, а режисерот го снимил тајно, освоил повеќе меѓународни награди, меѓу кои и „Златната мечка“ и наградата на екуменското жири на Берлинскиот филмски фестивал.

## Синопсис
Филмот се состои од четири дела кои ја обработуваат истата тема: дали човекот треба да учествува во извршувањето на смртната казна? Во првиот дел се прикажува секојдневието на еден маж, кој се однесува добро кон семејството и кон соседите, а потоа рамнодушно ја извршува својата работа — го спроведува бесењето на осудените на смрт. Втората приказна се однесува на еден војник, кој не сака да учествува во извршувањето на смртната казна. Затоа, тој бега од касарната, се среќава со својата девојка и заедно го напуштаат градот. Во третиот дел, еден војник добива тридневно отсуство за да присуствува на роденденот на својата девојка. Таму, тој дознава дека умрел еден млад човек кого кого семејството на девојката го криело од полицијата. Кога ја здогледува неговата фотографија, војникот сфаќа дека токму тој го убил човекот. Поради тоа, тој се обидува да се удави во реката, но не успева. За време на прославата на роденденот, тој ја бара девојката за жена, но утредента таа ја раскинува врската. Во последниот дел, млада девојка која студира медицина во Германија, го посетува својот стрико кој живее повлечен живот во Иран. Тој е смртно болен и крие една тајна која сака да ја сподели со девојчето: своевремено, тој одбил да учествува во извршувањето на смртна казна, а со тоа ги загубил можностите да работи како лекар; тој е биолошкиот татко на девојчето кое го испратил да живее со неговиот брат, кој цело време се претставувал како татко не девојчето.

## Наводи

Категорија:Ирански филмови
Категорија:Германски филмови
Категорија:Чешки филмови
Категорија:Филмови на персиски јазик
Категорија:Филмови од 2020 година
Категорија:Филмови на Мохамад Расулоф
Категорија:Филмови со Баран Расулоф
Категорија:Филмови со Махтаб Сервати
Категорија:Филмови со Мохамад Седигимер
Категорија:Филмови со Џила Шахи
Категорија:Филмови со Ехсан Мирхосеини
Категорија:Филмови со Мохамад Вализадеган
Категорија:Филмови со Кавех Ахангар
Категорија:Филмови со Реза Бахрами
Категорија:Филмови со Кавех Ебрахим
Категорија:Филмови со Алиреза Зарепараст
Селиште (Драгоманце)

**Селиште** — археолошко наоѓалиште во кумановското село Драгоманце, Општина Старо Нагоричане. Претставува населба од римско време.

На 500&nbsp;м северно од селото, во нивите на Т. и П. Антиќ се откриени повеќе питоси, а има и други елементи што упатуваат на помала рурална населба со некропола.

## Поврзано
* Гарвани Камен — некропола од средниот век
* Гладница — некропола од доцноантичко време;
* Драгоманце;
* Список на археолошки наоѓалишта во Кумановско;
* Список на средновековни некрополи во Македонија.

## Наводи
Веља Страна (Руѓинце)

**Веља Страна** — археолошко наоѓалиште во кумановското село Руѓинце, Општина Старо Нагоричане. Претставува населба од железното време. Сместена е на истиомениот рид во северниот дел од атарот.

## Поврзано
* Градиште — утврдена населба од доцноантичко време
* Големо Рамниште — населба од средниот век
* Медведица — населба од средниот век

## Наводи
ПУ „Страшо Пинџур“ - Црвени Брегови

**Основно училиште „Страшо Пинџур“** (официјално: **Подрачно основно општинско училиште „Страшо Пинџур“ - Црвени Брегови**; скратено: **ПООУ „Страшо Пинџур“**) — подрачно основно училиште во селото Црвени Брегови, составен дел на истоименото училиште од градот Неготино.

Училиштето е именувано по македонскиот народен херој Страшо Пинџур.

## Местоположба

Објектот на училиштето се наоѓа во самото село Црвени Брегови.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Наводи

Категорија:Основни училишта во Општина Неготино
Црвени Брегови
Категорија:Црвени Брегови
ЖС „Црвени Брегови“

**Железничка станица „Црвени Брегови“** — железничка станица на железничкиот коридор 10 во селото Црвени Брегови, во јужниот дел на Македонија. Железничката станица се наоѓа на железничката линија Скопје — Гевгелија и на неа поминуваат регионалните домашни возови од Скопје кон Гевгелија, како и меѓународните возови Белград — Солун и Скопје — Солун.

Станицата поседува еден колосек.

## Местоположба

Железничката станица се наоѓа на работ од селото Црвени Брегови, во непосредна близина на реката Вардар, односно во самото нејзино течение, како што поминува и самата железничка линија.

## Галерија


Податотека:Прука кај ЖС „Црвени Брегови“.jpg|Пругата кај станицата


## Надворешни врски

Црвени Брегови
Категорија:Црвени Брегови
Стојмир Трајаноски

**Стојмир Лазаров Трајаноски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште, бидејќи немал можност да го продолжи школувањето бил принуден да остане земјоделец. Доброволно се приклучил во народно ослободителното движење во редовите на Осумнаесетата дополнска бригада, а потоа е распореден во Шестата македонска бригада во есента 1944 година, а најпосле во Петнаесетата македонска бригада. Со бригадата, тој учествувал во борбите низ западна Македонија. Учествувал и на Сремскиот Фронт, со единиците на Петнаесеттиот корпус. Загинал при пробојот на Сремски фронт, во борба против Германците, на 18 април кај Товарник. Во борбите бил доста храбар и бил унапреден во чин водник и примен во редовите на КПМ.

## Поврзано

* Тасе Трајаноски
*Кичево и Кичевско во НОВ

## Наводи


Категорија:Учесници во НОБ
Категорија:Македонски комунисти
Категорија:Југословенски комунисти
Јордан Трајаноски

**Јордан Ефтов Трајаноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од занаетчиско семејство, во кое по завршувањето на основното училиште, го изучувал абаџискиот занает. Учел ѝ вечерна занаетчиска школа. Како младинец, во есента 1942 година бил прифатен од членовите на Партиската организација од градот. Определен за борба со окупаторот, во пролетта 1943 година заминал партизан во редовите на Кичевско-мавровскиот партизански одред. Со Одредот учествувал во повеќе вооружени акции низ Кичевско како пушкомитралезец. Кога балистите и германците го нападнале слободно Кичево на 1 октомври 1943 година, Јордан се упатил во борба за одбрана на градот со своите соборци ѝ кај месноста Сеферов Бунар, во близина на градот, паднал во непријателски раце по што бил стрелан од балистите на 2 октомври 1943 година во Кичево.

## Поврзано

* Кичево и Кичевско во НОВ

## Наводи


Категорија:Учесници во НОБ
Никола Трајаноски

**Никола Ефтов Трајаноски** ( во  —  се води како исчезнат во Белград, Србија) — македонски активист, учесник во народно-ослободителното движење.

## Животопис
Потекнувал од занаетчиско семејство. По завршувањето на основното училиште го изучувал абаџискиот занает. Во стара Југославија бил на печалба во Белград и работел како работник. Како напреден младинец се вклучил во демонстрациите што ги организирала КПЈ и по окупацијата на Југославија се вратил во Кичево. По кус престој во Кичево, повторно се вратил во Белград, каде бил осомничен за активност во СКОЈ, по што бил фатен и однесен во логорот на Бањица. За понатамошната негова дејност ѝ погибија ништо не е познато.

## Поврзано

* Кичево и Кичевско во НОВ

## Наводи


Категорија:Учесници во НОБ
Милан Трајаноски

**Милан Велјанов Трајаноски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Тој го напуштил вардарскиот дел на Македонија, заминувајќи на северот на Кралството Југославија, на печалба. По окупацијата се вратил во своето село. Како симатизер на народно ослободителното движење, тој го испратил својот син Славко Трајаноски да стане партизани, а од 1944 година, и самиот заминал. Загинал во борбите за ослободувањето на Кичево во септември 1944 година, во месноста Крушино, во борба против балистите.

## Поврзано

* Славко Трајаноски
* Кичево и Кичевско во НОВ

## Наводи


Категорија:Учесници во НОБ
Славко Трајаноски

**Славко Миланов Трајаноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско семејство кое претежно се занимавало со земјоделие. Како младинец се определил за борба против окупаторот. Во селото станал активен работник и извршувал одговорни партиски задачи: собирал храна и други намирници за НОВ, а во 1944 година, тој станал партизан во Првата македонска бригада. Со Бригадата, тој учествувал во завршните борби во Западна Македонија, а потоа заминал на Сремскиот фронт, во составот на Петнаесеттиот корпус. Загинал при пробојот на германскиот обрач кај селото Товарник, во април 1945 година.

## Поврзано

* Милан Трајаноски
* Кичево и Кичевско во НОВ

## Наводи


Категорија:Учесници во НОБ
Тасе Трајаноски

**Тасе Колев Трајаноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско сиромашно семејство. Се занимавал претежно со земјоделие. Во Народноослободителната војска на Македонија, тој стапил во август 1944 година, а со основањето на Шестата македонска бригада, тој бил распореден во неа. Со Бригадата, тој учествувал во повеќе борби во Западна Македонија: Охрид, Кичево, Крушево и други места, а потоа ги продолжил борбите на Сремскиот фронт каде загинал во борба против Германците, во април 1945 година кај Славонска Пожега.

## Поврзано

* Стојмир Трајаноски
*Кичево и Кичевско во НОВ

## Наводи


Категорија:Учесници во НОБ
Бела ноќ (филм)

**Бела ноќ** — македонски филм снимен во 2015 година во режија и сценарио на Јани Бојаџи. Филмот бил снимен во продукција на Канал 5.

## Улоги

## Наводи

Категорија:Македонски филмови од 2010-тите
Категорија:Филмови на Јани Бојаџи
Категорија:Филмови со Младен Крстевски
Категорија:Појавено во 2015 година во Македонија
Падиште (Јаболци)

**Падиште** — археолошко наоѓалиште кај скопското селото Јаболци, Општина Сопиште. Претставува осамен наод пд хеленистичко време.

Во 1947 година И. Велјановски, при обработувањето на земјиштето открил бронзена глава која веројатно е дел од некоја скулптура. Главата е со природна големина, со височина од 25&nbsp;см, а се смета како претстава на Дионис Митрефор Таур изработена во втората половина на I век п.н.е.

## Поврзано
* Список на археолошки наоѓалишта во Скопско

## Наводи

## Надворешни врски
Радишко (Радишани)

**Радишко** — археолошко наоѓалиште кај скопската населба Радишани, Општина Бутел. Претставува некропола од доцноантичкото време.

На блага падина јужно од патот Радишани - Кучевиште, во нивата на Ж. Никиќ во 1969 г. е откриена гробница од типот на циста, во која биле вградени две надгробни стели со латински натпис. На површината на нивите се среќаваат камени плочи од гробни конструкции. Според податок од 1996 г. Стелите се чуваат во дворот на семејството Никиќ.

## Поврзано
* Во Селото — осамен наод од римско време
* Голем Град — осамен наод од римско време
* Катастарска Парцела 781 — населба од римско време

## Наводи
Ишбошет

**Ишбошет** (  , *ʼĪšbōšeṯ*), исто така наречен **Јевостеј**, или **Ешбаал** ( *<nowiki/>'Ešba'al;* исто така **Ишбаал**) ― син на кралот Саул и втор крал на Царството Израел.

## Библиски наратив
Во библискиот текст, Авенир, капетан на војската на Саул, го прогласил Ишбошет за цар на Израел во Маханаим во Прекујордан (2 Самоилова 2:8), по убиството на таткото и браќата на Ишбошет во Битката кај Гилбоа (1 Самоилова 31:1). Ишбошет во тоа време имал 40 години и царувал две години (2 Самоилова 2:10).

Меѓутоа, по смртта на царот Саул, племето Јуда се отцепило од владеењето на Сауловиот дом прогласувајќи го Давид за негов цар (2 Самоилова 2:4) и настанала војна (2 Самоилова 2:12). Фракцијата на Давид на крајот преовладала против онаа на Ишбошет (2 Самоилова 3:1), но војната не завршила сè додека Авенир не му се придружил на Давид (2 Самоилова 3:6).

Пред смртта на Саул, Давид бил во брак со ќерката на Саул, Михала, сестрата на Ишбошет, сè додека Саул и Давид не се скарале, кога ја дал на друг маж.(1 Самоилова 25:44). Подоцна, на крајот на војната со Ишбошет, условите за мир на Давид барале да му се врати Михала, а Ишбошет ги исполнил барањата (2 Самоилова 3:14). По смртта на Авенир, се чини дека Ишбошет се откажал од надежта да ја задржи власта (2 Самоилова 4:1).

Двајца од капетаните на војската на Ишбошет, Рихав и Баана, го убиле соборениот цар (2 Самоилова 4:5), очекувајќи награда од Давид поради тоа. Меѓутоа, Давид одбил да ги пофали за велепредавство; ги погубил и двајцата убијци и им ги отсекле рацете и нозете. Поддржувачите на Давид ја закопале главата на Ишбошет во гробот на Авенир во Хеврон (2 Самоилова 4:12).

## Археологија
Во 2012 година, Израелската управа за антиквитети објавила дека археолозите откриле натпис стар 3.000 години на реконструирана голема керамичка урна пронајдена во Хирбет Кејафа, која го содржи името „Ешбаал бен Беда“. Иако овој Ешбаал е различна личност од Ешбаал/Ишбошет од Библијата, тоа бил првпат името да биде откриено во древен натпис. Тоа е еден од четирите хебрејски натписи што некогаш биле откриени и кои датираат од 10 век п.н.е.

## Наводи
 

## Библиографија

*
*
*

## Надворешни врски

* Ишбошет (статија од: Емил Г. Хирш и М. Селигсон во Еврејска енциклопедија)
* Кралот Ишбошет - биографија (христијански поглед)
* Библиски речник на Истон (Ишбошет) 
* Откритие со натпис „Ешбахал Бен Бедаг“, од времето на кралот Давид

Категорија:Самоил (библиска книга)
Категорија:Цареви на Израил
Категорија:Династија Саул
Ладомир Трајкоски

**Ладомир Павлев Трајкоски** ( во  —  во ) — македонски партизан, борец за слобода на Македонија и учесник во НОВ.
[лево|мини|Спомен обележје од [Народноослободителна војска на Македонија|НОВ, во селото Кленоец на кое е испишано името на Ладомир Трајкоски.]]

## Животопис
По занимање бил земјоделец. Бил учесник во Првата светска војна и живеел во Соединетите Држави, сè до 1937 година, кога се вратил во Белград, а по окупацијата дошол во своето родно село. Определен за борба со окупаторот, активно се вклучил во народно ослободителното движење. Бил избран за претседател на народно ослободителниот одбор во селото. Неговата активност била откриена и бил убиен од балистите за време борбите кај Кленоец на 5 и 6 октомври 1943 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Баша (крал)

**Баша** () ― третиот крал на северното израелитско Кралство Израил. Тој бил син на Ахија од племето Исахар. Приказната на Баша е раскажана во (1 Царевите 15:16-16:72:8).

## Владеење
Баша станал крал на Израил во третата година на Аса, кралот на Јудеја. (1 Царевите 15:28) Вилијам Ф. Олбрајт го датира неговото владеење во 900-877 пр.н.е., додека Е.Р. Тил ги нуди датумите 909-886 пр.н.е. Баша дошоле на власт со убиство на претходниот крал, Надав, во Гибетон, проследено со целиот Дом на Јеровоам (таткото и претходникот на Надав). Баша претходно бил капетан во војската на Надав. Се чини дека како и многу воени водачи, тој се има воздигнато од непознанството. Еврејската енциклопедија предложува дека бидејќи потекнува од племето Исахар, „тој можеби претставувал месна фракција“.

Во текот на неговото 24-годишно владеење, Баша војувал со Аса, јудејскиот крал. Тој го осојузил Израил со Арам-Дамаск и се обидел да ја задуши трговијата на Јудеја со утврдувањето на Рама, град 8 км северно од Ерусалим. Кралот Аса Јудејски тогаш го подмитил кралот Вен-Адад на Арам-Дамаск да ја сменат страната и да го нападне Израил, предизвикувајќи губење на голема територија во Дан и Нафтали северозападно од Галилејското Езеро. Баша бил принуден да се повлече од Рама. Аса Јудејски ги искористил материјалите на напуштената тврдина за зајакнување на неговите гранични градови, Геба и Мизпа.

Иако Баша останал на власт доживотно, тој не останал без своите противници. Пророкот Јеху, син на Ханани, претскажал уништување на неговата династија, што се случило со убиството на синот на Баша, Ила.

## Наводи

 

Категорија:Цареви на Израил
Ратко Трајкоски

**Ратко Стојанов Трајкоски** ( во  —  меѓу  и ) — македонски партизан, борец за слобода на Македонија и учесник во НОВ.
[лево|мини|Спомен обележје за паднатите борци и цивилни жртви во и од [Малкоец, меѓу кои е ѝ името на Ратко Трајкоски.]]

## Животопис
Потекнувал од селско семејство кое претежно се занимавало со земјоделие. Уште во текот на 1943 година бил опфатен од народно ослободителното движење како напреден младинец и активно се вклучил во воспитните групи, а во летото 1944 година, тој станал партизан во Првата македонска бригада. Со Бригадата, тој учествувал во борбите за ослободувањето на: Охрид, Струга, Кичево и Гостивар, а потоа со Петнаесеттиот македонски корпус, тој заминал на Сремскиот фронт каде загинал при пробојот на фронтот кај селата Влаиница и Чазма, во мај 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Ила (крал)

**Ила** ( *Ēlā*; ; ) ― четвртиот крал на Израел, син и наследник на Баша. Вилијам Ф. Олбрајт го датира неговото владеење со 877-876 п.н.е., додека Е.Р. Тил ги нуди датумите 886-885 п.н.е. Некои споменувања предложуваат дека Замвриј може да бил далечен роднина на Ила.

Поглавјето 16 од 1 Царевите раскажува како Ила и сите членови на неговото семејство биле убиени од неговиот командант на кочиите, Замвриј, кој станал негов наследник.

## Библиско споменување
**([https://www.bible.com/bible/1501/1KI.16.MK2006 1 Царевите 16])**

*Ила, крал на Израел*

***8''' Башовиот син Ила стана крал над Израил во Тирца во дваесет и шестата година од царувањето на јудејскиот крал Аса и царуваше две години.'' 

***9** Против него стана Замвриј, него­виот слуга и старешина на половината негови бојни коли, кога се беше напил во Тирца, во домот на Арца, надзорник на дворецот во овој град.'' 

***10*' Замвриј влезе, го удри и го уби Ила во дваесет и седмата година на јудеј­скиот крал Аса, и стана цар место него.* 

***11** Кога стана цар и седна на престо­лот негов, тој го истреби целиот дом на Баша, не оставајќи му од семејството ниту едно машко, ни роднините негови, ни пријателите негови.* 

***12** Замвриј го истреби целиот Башов дом, според словото на Господ што го беше изрекол Тој за Баша преку пророкот Јуј,* 

***13** за сите гревови на Баша и за гре­вовите на неговиот син Ила што го вр­шеа тие самите и со кои го наведоа во грев Израел, дразнејќи Го Господ, Бог Израелов, со своите идоли.* 

***14** Другите дела на Ила, и сѐ што беше извршил, се опишани во летописите на израелските кралеви.*

Забелешка: Во македонската верзија на Библијата, владетелите се означувани како цареви, иако немаат особини како такви видови на владетели и статус.

== Наводи ==
 

== Надворешни врски ==

* ([https://www.bible.com/bible/1501/1KI.16.MK2006 1 Царевите 16])
* [http://www.jewishencyclopedia.com/articles/5507-elah „Елах“, *еврејска енциклопедија'']

Категорија:Цареви на Израил
Санде Трајкоски

**Санде Стојанов Трајкоски** (во  —  во ) — македонски партизан, борец за слобода на Македонија и учесник во НОВ.

## Животопис
Поради тешките услови во селото, бил принуден да оди на печалба во Белград каде работел како пекарски работник. Пред војната, тој работел во Фабриката „Соко“. Членувал во УРС-овите синдикати и учествувал во еден штрајк организиран во Фабриката. По окупацијата, тој се вратил во своето село, а од пролетта 1942 година почнал организирано да работи за народно ослободителното движење, дури и сам правел кундаци за пушки. Како активен младинец, стапил во Кичевско-мавровскиот партизански одред во летото 1943 година и учествувал во повеќето дејствија на одредот. Во септември 1943 година, тој заминал со Мирко Милески на Буковиќ за одбрана на слободната територија каде загинал на 1 октомври 1943 година во борба против Германците и балистите.

## Поврзано

* Кичево и Кичевско во НОВ

## Наводи


Категорија:Починати во Буковиќ (планина)
Категорија:Учесници во НОБ
Јорам (крал на Израил)

**Јорам** ( Јехорам) ― деветтиот крал на северното Кралство Израил (2 Царевите 8, 2 Царевите 8:16, 2 Царевите 8: 25–28). Тој бил син на Ахав и Језавела, и брат на Охозија и Аталија.

Според 2 Царевите, 2 Царевите 8:16, во петтата година на Јорам Израелски, (друг) Јорам станал крал на Јуда. Авторот на Царевите зборува за двајцата Јорами во истиот пасус.

## Владеење
Јорам почнал да владее во Израил во 18-та година на Јосафат од Јудеја и владеел 12 години (2 Царевите 3). Вилијам Ф. Олбрајт го датира неговото владеење 849 ― 842 п.н.е., додека Е.Р. Тил предложил 852 ― 841 година п.н.е.

За разлика од неговите претходници, Јорам не го обожавал Ваал, и го отстранил Вааловиот столб, веројатно посебен столб што Ахав го подигнал во близина на неговата палата во Језраел за негово и обожавање на Језавела. Меѓутоа, писателот на 2 Царевите вели дека тој сè уште „ги следел патиштата на Јеровоам, синот на Нават, кој ги навел Израелитите да грешат“. Со Јосафат Јудејски, Јорам го нападнал Меша, кралоот на Моавците. Во војната меѓу Арам-Дамаск и Израил, Елисеј се спријателил со Јорам, откривајќи му ги плановите на непријателот. Потоа, кога Бен-адад ја опседнал Самарија, намалувајќи го градот речиси до глад и канибализам, Јорам се обидел да му ја отсече главата на пророкот. Вториот, сепак, претскажал дека претстои период на многу; опсадата наскоро била укината, резервите на храна во градот биле надополнети и старата врска помеѓу кралот и пророкот била обновена.

Кога Хазаил, кралот на Арамејците, насилно се побунил во Дамаск, како што предвиде Елисеј (2 Царевите 8:12), Јорам склучил сојуз со неговиот внук Охозија, кралот на Јудеја. Двајцата кралеви тргнале да го земат Рамот-Галад од Арам. Битката не успеала; Јорам бил ранет во борбите и тој се повлекол во Језраил за да се опорави. Најверојатно неговиот пораз на Рамот-Галад бил катастрофа. Како резултат на тоа, додека Јорам се опоравувал во Језраил, неговиот генерал, Јеху, поттикнал бунт. Јеху го погубил Јорам така што го стрелал во грб со стрела и го фрли телото во полето на Навот Језреелецот, како казна за гревот на неговиот родител во незаконското крадење на Навотејската земја. Со смртта на Јорам и другите членови на неговото семејство, династијата Ахав завршила. Јеху го побарал престолот на Израил како негов.

## Археологија
Авторот на Тел Дан Стеле тврдел дека ги убил и Ахозија и Јорам. Најверојатно го напишал Хазаел.

## Наводи

Категорија:Родени во непозната година
Категорија:Цареви на Израил
Танаско Трајкоски

**Танаско Стојанов Трајкоски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско семејство кое претежно се занимавало со занаетчиски работи. Во Народноослободителната војска на Македонија стапил во есента 1944 година во редовите на Првата македонска бригада. Со бригадата учествувал во борбите за ослободувањето на Кичево и Гостивар. Со единиците на Петнаесеттиот македонски корпус заминал на Сремскиот фронт каде загинал во борба со германците кај Дуго Село близу до Загреб во мај 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Василе Трпески

**Василе Ладомиров Трпески** ( во  —  во ) — македонски партизан, борец за слобода на Македонија и учесник во НОВ.
лево|мини|Спомен обележје на кое се наоѓа ѝ името на Василе Трпески.
[лево|мини|Спомен обележје на НОБ во [Попоец.]]

## Животопис
Потекнувал од селско семејство кое се занимавало со земјоделие. Василе имал можност да ја запознае положбата во Кралството Југославија, а по окупацијата се определил за борба против фашистичкиот окупатор. Во летото 1943 година, тој отишол партизан во редовите на Кичевско-мавровскиот партизански одред кој дејствувал низ Копачијата. Учествувал во повеќе дејствија на одредот. Во септември 1943 година, од слободно Кичево, со неколку другари со воз се упатиле кон Буковиќ со воен материјал непосредно пред битката на 1 октомври. Кај селото Бериково, возот бил нападнат од балистите, а Василе бил заробен и убиен на ѕверски начин заедно со повеќе свои другари.

## Поврзано

* Кичево и Кичевско во НОВ

## Наводи


Категорија:Учесници во НОБ
Славе Трпески

**Славе Митов Трпески** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик од НОБ за борците и активистите од [Карбуница, меѓу кои е ѝ Славе Трпески.]]

## Животопис
По занимање биле земјоделец. Како активен младинец, во пролетта 1943 година, тој станал член на народно ослободителниот одбор во родното село, а подоцна ѝ член на КПМ. Активно работел за потребите на народно ослободителното движење, извршувајќи партиски задачи. Станал член на Реонскиот комитет. Во ноември 1943 година, балистите го фатиле заедно со другите членови на Реонскиот комитет, на 20 ноември бил стрелан во Карбуница.

## Поврзано

* Кичево и Кичевско во НОВ

## Наводи


Категорија:Учесници во НОБ
Категорија:Македонски комунисти
Живко Туфекџијоски

**Живко Синадинов Туфекџијоски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште, учел гимназија во Охрид. Војната го затекнала во VII клас, а VIII клас го завршил во Тетово каде им овозможиле италијанските окупатори да полагаат во 1941 година. Како гимназијалец имал можност да се запознае со напредното работничко движење. Пролетта 1942 година Живко бил затворен од окупаторските власти заедно со групата кичевски комунисти кои по долгите малтретирања биле однесени во Тиранскиот затвор и осудени на три години робија. По капитулацијата на Италија, се вратиле во Кичево и Живко бил доделен да работи при Срескиот комитет на КПМ за Кичево. Како активист, заедно со Јанко Михајлоски, се испратени во Карбунечко и Кладничко каде го сретнале ѝ ранетиот партизан Трпе Блажески-Трифко од Гостиварско. Во октомври 1943 година, сите тројца се фатени од контрачетникот-бугароманот Димо Брадата ѝ однесени во селото Цер кај бугарските окупатори каде се осудени на смрт и дадени на Димо да ја изврши пресудата. Тројцата другари: Јанко, Живко и Трпе се убиени на најѕверски начин во близината на селото Мало Црско во ноември 1943 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Nuova Enciclopedia Italiana

***Nuova Enciclopedia Italiana*** (1875 и до 1888 edition) е со општи знаења, илустрирана, енциклопедија на италијански јазик, уредувана од економистот  и објавена во Торино.

## Наводи
 

## Дополнителна литература

*  и Индекс
** с.1, A Am
** , B (1877)
** , Boo (1877)
** , Carl (1878)
** v.6, Co Cz (1878)
** с.7, D
** v.9, (1880)
** с.10, Ge (1880)
** , M (1882)
** с.14, Met
** , Orp (1884)
** с.17, Pe Po (1884)
** с.18, (1885)
** с.19, Re San (1885)
** , Sort (1887)
** с.22, Te Va
** с.23-24, Ve Z

Категорија:Прирачни дела во јавна сопственост
Стагфлација

мини
**Стагфлација** — состојба на економијата која се одликува со општ скок на цените (инфлација) со пад на производството. Оттука и името на оваа појава, стагнација + инфлација = стагфлација.

Постојат две „школи“ на мислење заради што доаѓа до стагнација. Едната е кога има зголемена побарувачка за одреден ресурс (и затоа зголемување на цената на истиот) и чиј недостаток во исто време предизвикува пад на производството. Пример е скокот на цените на нафтата на светскиот пазар во 1973 година. година, бидејќи е познато дека цената на нафтата е вклучена во цената на речиси секој производ, додека поради недостаток на истото производство падна. Во овој случај во прашање е ефикасноста на мерките и инструментите што се користат за заштита од инфлација, бидејќи тие директно влијаат врз состојбата на економијата и слободниот пазар (на пр. административни цени). Друг пример е комбинираниот ефект на инструментите што ги користи Народната банка (печатење на готовина што предизвикува инфлација) заедно со мерките за економска политика што ги спроведува владата (прекумерно мешање во пазарот на трудот и цените, што доведува до пад на производството). Заедно, ова води кон пад на вредноста на домашната монета, што не е придружено со зголемување на производството, што доведува до стагфлација.

Двете главни школи на економија (кејнзијанската и чикашката) имале различни погледи за нештата што предизвикуваат стагфлација. Кејнзијанците го застапувале гледиштето кое се потпира на т.н Филипсова крива, историски концепт во економијата, каде што постои т.н Trade off на инфлацијата и невработеноста, каде што зголемувањето на инфлацијата доведува до намалување на невработеноста и обратно. Таа теорија дожиевеала крах во раните 1970-ти во Америка, токму со појавата на стагфлација. Од друга страна, чикашката школа (монетаристи), предводена од Фридман и Фелпс, се залагала за таканаречената  природна стапка на невработеност. Монетарците и нивните перцепции за либералниот и дерегулираниот пазар, исто така, биле демантирани од реалноста на глобалната криза на финансискиот пазар, која започнала со американската криза на пазарот на недвижности во 2007 година.

## Литература
* 

Категорија:Инфлација
Категорија:Неологизми
Категорија:Стопеници
Категорија:Зборови што ги нема во ТРМЈ
Црква „Св. Петка“ - Калањево

**Света Петка** — главна селска црква во неготинското село Калањево, Македонија.

## Местоположба

Црквата се наоѓа високо на еден рид над селото Калањево.

## Поврзано
* Кавадаречко архијерејско намесништво
* Тимјаничка парохија
* Калањево

## Наводи

## Надворешни врски

Категорија:Калањево
Калањево
Црква „Св. Атанасиј“ - Липа

**Свети Атанасиј** — главна селска црква во неготинското село Липа, Македонија.

## Местоположба

Црквата се наоѓа во самото село, а околу нејзе се сместени селските гробишта.

## Галерија


Податотека:Црква „Св. Атанасиј“ - Липа 2.jpg|Влезот
Податотека:Црква „Св. Атанасиј“ - Липа 10.jpg|Помошниот објект
Податотека:Црква „Св. Атанасиј“ - Липа 9.jpg|Објект во дворот
Податотека:Црква „Св. Атанасиј“ - Липа 3.jpg|Влезната порта
Податотека:Црква „Св. Атанасиј“ - Липа.jpg|Поглед на црквата
Податотека:Црква „Св. Атанасиј“ - Липа 4.jpg|Фонтана во дворот
Податотека:Црква „Св. Атанасиј“ - Липа 5.jpg|Гробен споменик
Податотека:Црква „Св. Атанасиј“ - Липа 8.jpg|Апсидата
Податотека:Црква „Св. Атанасиј“ - Липа 6.jpg|Ниша со каменорез над влезот
Податотека:Црква „Св. Атанасиј“ - Липа 11.jpg|Камбанаријата


## Поврзано
* Кавадаречко архијерејско намесништво
* Тимјаничка парохија
* Липа

## Наводи

## Надворешни врски

Категорија:Липа (село)
Липа
Ридот (Тројаци)

**Ридот** — археолошко наоѓалиште кај селото Тројаци, Прилепско. Претставува населба од неолитско време.

Се наоѓа на високо плато од југоисточната страна на селото, над десниот брег на селската река Свињарница. На простор од околу 1 хектар се забележуваат голем број фрагменти од керамички садови и орудија од камен и кремен.

## Поврзано
* Василички Гробишта — некропола од римско време
* Грамаѓе — населба од римско време
* Дебел Рид — осамен наод (монети) од римско време
* Манастирче — населба од римско време
* Ракида — некропола од железно време
* Солишта — осамен наод (монети) од доцноантичко време
* Црква Св. Ѓорѓија — осамени наоди од римско време
* Црквиче — осамен наод од римско време

## Наводи
Грамаѓе (Тројаци)

**Грамаѓе** — археолошко наоѓалиште кај селото Тројаци, Прилепско. Претставува населба од римско време.

На 1,5&nbsp;км северно од селото, на простор со површина од повеќе хектари се пронајдени темели од стари објекти градени од камен и варов малтер, а се среќаваат фрагменти од керамички садови, питоси, тегули, имбрекси и делови од воденички камења, расфрлени по површината.

## Поврзано
* Василички Гробишта — некропола од римско време
* Дебел Рид — осамен наод (монети) од римско време
* Манастирче — населба од римско време
* Ракида — некропола од железно време
* Ридот — неолитска населба
* Солишта — осамен наод (монети) од доцноантичко време
* Црква Св. Ѓорѓија — осамени наоди од римско време
* Црквиче — осамен наод од римско време

## Наводи